Markus Roduner

Markusas Roduneris (, Markas Roduneris; g. 1967 m. vasario 6 d. Šveicarijoje) – šveicarų ir Lietuvos kalbininkas, lyginamosios kalbotyros specialistas, vertėjas. Verčia iš lietuvių į vokiečių k..

 Biografija 
Studijavo Naujųjų Artimųjų Rytų, slavų ir baltų kalbų filologijas bei islamistiką, istorinę-lyginamąją kalbotyrą, senąją rusų kalbą Berno universitete, slavų ir baltų filologijos bei lyginamosios kalbotyros licenciatas. 1991 m. Vilniaus universitete (VU) lankė lituanistikos kursus, 1999-2000 m. vėl stažavosi VU.

1990-1999 m. su protarpiais dirbo vokiečių kalbos mokytoju Lietuvoje ir Šveicarijoje. 1992 m. Lietuvos Respublikos užsienio reikalų ministerijos Spaudos ir informacijos skyriaus trečiasis sekretorius. 1998-2000 ir 2001–2002 m. Šveicarijos mokslo fondo aprobuotų projektų mokslinis asistentas. 2000–2001 m. „Swiss Baltic Net“ „Gebert Rüf fondo“ projekto „Literatūriniai Šveicarijos ir Lietuvos ryšiai“ vadovas. Nuo 2000 m. Šiaulių universiteto Humanitarinio fakulteto Romanų ir germanų filologijos katedros dėstytojas. Nuo 2005 m. Lietuvių kalbos instituto Gramatikos skyriaus jaunesnysis mokslo darbuotojas.MARKUS RODUNER

Gyvena Šiauliuose.

 Filologinė veikla 
Moka vokiečių, retoromanų, prancūzų, lotynų, graikų, lietuvių, karaimų, gruzinų ir dar kelias kalbas. Tyrinėja mažųjų kalbų istoriją ir raidą, jų santykius ir įtaką kitoms kalboms. Vienas iš žemaičių kalbos (žemaitiu ruoda) dėstymo Lietuvos mokyklose iniciatorių.

Nuo 2004 m. jau tradicinėmis tapusių Europos literatūros dienų Šiauliuose organizatorius„Europos literatūros šventė Šiauliuose“ Eugenijus Ignatavičius, culture.lt. Parengė lietuvių rašytojų tekstų apie Šveicariją knygą „Nuo Bodeno iki Lemano ežero".

 Bibliografija 
 Sudarė ir vertė 
 Nuo Bodeno iki Lemano ežero. Lietuvių rašytojų tekstai apie Šveicariją. Vom Bodensee Zum Lac Léman. Texte litauischer Schriftsteller über die Schweiz. Šiauliai, Saulės delta, 2001 m.
 Max Schweizer (Hrsg.) Estland, Lettland, Litauen. Schweizerisch–Baltisches lesebuch. Šiauliai, Saulės delta, 2001 m.
 Max Schweizer. Zwischen Riga und Lugano. Schweizerisch–lettisches lesebuch. Šiauliai, Saulės delta, 2002 m.
 Schweizer Literatur. Ausgewählte Texte. Šveicarų literatūra. Rinktiniai tekstai. Šiauliai, Saulės delta, 2002 m.
 Max Schweizer. Zwischen Tallinn und Zürich. Schweizerisch–estnisches Lesebuch. (Vokiečių kalba, vienas poskyris prancūzų k.). Šiauliai, Saulės delta, 2002 m.
 Max Schweizer. Zwischen Vilnius und Bern. Schweizerisch–litauisches lesebuch. (Vokiečių kalba, atskiri straipsniai anglų ir prancūzų kalbomis). Šiauliai, Saulės delta, 2002 m.
 Kurt Marti. Štai eina žmogus / Da geht ein Mensch / Der geit e Mönsch / Va ain žmogs. Poezija. (Vokiečių, lietuvių kalbomis bei Berno vokiečių ir šiaurės panevėžiškių tarmėmis, su Vladu Braziūnu). Šiauliai, Saulės delta, 2004 m. ISBN 9955-522-50-X
 Po šiaurės dangum II. Proza. Europos literatūros dienų Šiauliuose 2006 almanachas. Šiauliai, Saulės delta, 2006 m. ISBN 978-9955-732-22-8
 Zem ziemeļu debesīm II. Proza. Eiropas literatūras dienu Šauļos almanahs. (latvių k.) Šiauliai, Saulės delta, 2006 m.
 Põhjataeva all II. (Europos literatūros dienų Šiauliuose 2006 tekstai almanachasestų kalba). Šiauliai: Saulės delta, 2006 m.
 Poesia Rumantscha. Retoromanų poezijos rinktinė. Šiauliai, Saulės delta, 2008 m.

 Vertimai 
 Jurga Ivanauskaitė. Die Regenhexe: romanas. München: Deutscher Taschenbuch Verlag, 2002. 2 leidimas 2004. („Ragana ir lietus“ vokiečių k.) ISBN 3-423-24324-4
 Jurga Ivanauskaitė. Placebo: romanas. München: Deutscher Taschenbuch Verlag, 2005. („Placebas“ vokiečių k.)
 Balys Sruoga. Der Wald der Götter. Langenthal: BaltArt, 2007. („Dievų miškas“ vokiečių k.)
 Juozas Lukša-Daumantas. „Partizanai", 2009.

 Apdovanojimai 
 Šv. Jeronimo premija (už profesionaliai ir meniškai išverstus lietuvių literatūros kūrinius, už lietuvių literatūros populiarinimą užsienyje ir tarptautinių literatūrinių ryšių plėtojimą.), 2009 m.„Šv. Jeronimo premijos - vertėjams M. Roduneriui ir L. Jonušiui“ zebra.lt, 2009-09-29.

 Šaltiniai 

 Nuorodos 
 Kalba ir meile pririštas Lietuvoje. Šiauliai plius. 2008-02-08
 Expert of the Month December 2007: Markus Roduner. Mercator 

Kategorija:Lietuvos kalbininkai
Kategorija:Lietuvos vertėjai
Kategorija:Šveicarijos kalbininkai